MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/40719)
  + [Valencià](/va/acuerdo/40772)






Selector de idioma

Leer

* [Español](/es/acuerdo/40574)
* [Valencià](/va/acuerdo/40291)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT

Data d'aprovació
:   29/06/2023

Data de publicació
:   30/06/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/40384)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/40844)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/40326)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT&url=https://www.boua.ua.es/va/acuerdo/40841)

**Títol:** MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2023

Aprovat per unanimitat pel Consell de Govern de la Universitat d'Alacant en la sessió ordinària del dia 29 de juny de 2023.

MODIFICACIÓ DE LA NORMATIVA SOBRE ELS TREBALLS DE FINAL DE GRAU I FINAL DE MÀSTER DE LA UNIVERSITAT D'ALACANT

PREÀMBUL

La Normativa sobre els treballs de final de grau i final de màster de la Universitat d'Alacant va ser aprovada pel Consell de Govern el 30 d'octubre de 2012 (BOUA 31 d'octubre) i modificada posteriorment per acord del Consell de Govern del 29 de novembre de 2017 (BOUA 30 de novembre).

El RD 822/2021, de 28 de setembre, pel qual s'estableix l'organització dels ensenyaments universitaris i del procediment per a assegurar-ne la qualitat, regula en els articles 14.6 i 17.4 que els treballs de final de grau (TFG) i treballs de final de màster (TFM), respectivament, hauran de ser defensats en un acte públic seguint la normativa que a aquest efecte establisca el centre o, si escau, la universitat.

Per tot això, s'ha considerat oportú modificar la normativa per a adaptar-la a les novetats introduïdes pel RD 822/2021.

Article 1. Objecte i àmbit d'aplicació i desenvolupament

1.      Aquesta normativa conté les directrius relatives a la definició, la realització, la defensa, la qualificació i la tramitació administrativa dels TFG/TFM inclosos en els diferents plans d'estudi de grau i màster, adaptats a l'Espai Europeu d'Educació Superior, impartits per la Universitat d'Alacant.

2.      En el cas dels títols de grau i màster interuniversitaris, aquesta normativa només serà aplicable a l'alumnat matriculat en la Universitat d'Alacant.

3.      Cada junta de centre haurà de desenvolupar aquesta normativa per a adequar-la a les característiques pròpies de cadascun dels títols de grau i màster que s'impartisquen en el seu centre i als requisits establits en les memòries de verificació d'aquests.

4.      Els aspectes relatius al reconeixement de les activitats del tutor o de la tutora i a la participació en tribunals de TFG/TFM en la seua dedicació docent, s'hauran de fer constar en el pla docent de l'assignatura TFG/TFM d'acord amb el procediment que establisca el vicerectorat amb competències en ordenació acadèmica.

Article 2. Característiques del treball final de grau i del treball final de màster

1.    El TFG/TFM serà un treball original, autònom i personal, elaborat individualment, i que cada estudiant realitzarà amb l'orientació d'un tutor o tutora que permetrà a l'alumnat mostrar de manera integrada els continguts formatius rebuts i les competències adquirides associades al títol de grau o de màster universitari. Excepcionalment, quan la matèria elegida ho aconselle, es podran proposar treballs coordinats en una mateixa línia.

2.    El TFG/TFM podrà incloure diferents modalitats, tant experimentals com acadèmiques en tots els seus vessants, segons els diferents aspectes relacionats amb el títol, i segons l'orientació professional/investigadora/acadèmica en el cas del màster.

3.    La càrrega de treball associada al TFG/TFM, relativa a l'alumnat, es correspondrà amb els crèdits ECTS que concedisca el pla d'estudis.

4.    La realització del TFG/TFM podrà incloure, d'acord amb el que estableix el pla d'estudis, l'assistència a seminaris o a una altra mena d'activitats presencials que es consideren d'interès per a elaborar aquest treball.

5.    El TFG/TFM està protegit per la Llei de propietat intel·lectual.

Article 3. Tutora o tutor acadèmic

1.    Tots els TFG/TFM seran confeccionats sota la supervisió d'una tutora o tutor acadèmic. Excepcionalment, atenent les característiques del TFG/TFM, es podrà autoritzar la cotutela.

2.    La seua tasca consistirà a orientar, assessorar i planificar les activitats de l'alumnat, fer un seguiment de les activitats durant el període de duració del treball que es desenvolupe i col·laborar en tot allò que permeta una bona consecució d'aquest.

3.    En els TFG/TFM elaborats en institucions o empreses externes a la Universitat d'Alacant hi haurà la figura d'un cotutor o cotutora pertanyent a la institució o a l'empresa. En aquests casos, la tutora o tutor acadèmic compartirà les tasques de direcció i orientació de l'alumnat. Serà responsabilitat de la tutora o tutor acadèmic facilitar la gestió.

4.    El departament al qual estiga adscrita la tutora o tutor acadèmic serà responsable de substituir-lo de manera temporal o permanent quan es donen els supòsits de baixa prolongada o si finalitza la relació contractual amb la Universitat d'Alacant.

Article 4. Matrícula

1.    La matrícula del TFG/TFM es formalitzarà en els períodes que amb aquesta finalitat aprove el Consell de Govern de la Universitat d'Alacant.

2.    Només es podrà matricular de l'assignatura TFG/TFM l'alumnat que complisca els requisits establits en el seu pla d'estudis.

Article 5. Elecció i assignació del TFG/TFM i de la tutora o tutor acadèmic

1.    La docència de l'assignatura TFG/TFM s'assignarà, com a mínim, a tots els departaments que impartisquen docència en assignatures bàsiques o obligatòries del títol. La comissió acadèmica de la titulació, amb el vistiplau de la junta del centre responsable de la titulació, podrà proposar addicionalment la inclusió d'altres departaments.

2.    L'assignació dels treballs proposats pels departaments, i sol·licitats per l'alumnat, es farà d'acord amb el procediment que per a fer-ho establisca la junta de centre.

3.    En cada centre es constituiran comissions de TFG/TFM, que, per defecte, seran les comissions acadèmiques de la titulació (grau o màster). En qualsevol cas, estarà formada com a mínim per tres docents de la titulació, i serà presidida pel coordinador o coordinadora d'aquesta. Aquestes comissions coordinaran i supervisaran tot el procés de realització del TFG/TFM i vetlaran per la qualitat i el nivell d'exigència que han de reunir aquests treballs.

4.    Els departaments que impartisquen docència en l'assignatura TFG/TFM tenen l'obligació d'oferir propostes per a la realització dels TFG/TFM de manera que estiga plenament coberta la docència de l'alumnat matriculat en l'assignatura TFG/TFM. En les propostes s'inclourà la línia de treball que caldrà seguir, així com els objectius del TFG/TFM.

5.    La comissió de TFG/TFM, d'acord amb els terminis establits per la junta de centre i amb anterioritat al semestre en el qual s'impartisca l'assignatura TFG/TFM, aprovarà i farà pública una llista amb les línies de treball a les quals l'alumnat pot optar per a la realització del TFG/TFM, el personal docent responsable de la tutela, el nombre d'estudiants que les poden elegir i els criteris d'assignació. Així mateix, elaborarà unes normes bàsiques d'estil, extensió i estructura dels TFG/TFM.

6.    A través de l'eina digital establida per la Universitat d'Alacant per a la gestió dels TFG/TFM, l'alumnat podrà elegir alguna de les línies de treball oferides pels departaments.

7.    Igualment, en el termini establit pel centre, cada estudiant podrà proposar un tema propi. Per a fer-ho formularà una sol·licitud que presentarà davant d'un dels departaments implicats en la titulació, que decidirà si avala la proposta i la integra en l'oferta de la qual es fa responsable. En el supòsit que un departament refuse la proposta realitzada, haurà de notificar aquesta circumstància a l'alumnat, amb indicació dels motius de la no acceptació. En cas de ser acceptada la proposta, el departament l'elevarà a la comissió de TFG/TFM.

8.    Quan el TFG/TFM s'haja de realitzar en una empresa o institució externa a la Universitat d'Alacant, es farà constar adjuntant un informe del possible cotutor o cotutora en el qual manifeste l'interès pel projecte presentat.

9.    La comissió de TFG/TFM farà pública la relació provisional de cada estudiant amb el TFG/TFM i tutora o tutor acadèmic assignat. Així mateix, establirà el procediment per a la seua comunicació i un període de reclamacions.

10. En acabar el període de reclamacions, la comissió de TFG/TFM farà pública la relació definitiva. Qualsevol modificació posterior haurà de ser de comú acord entre l'alumnat i el professorat afectat, i haurà de comptar amb l'autorització de la comissió.

Article 6. Tribunal o professorat avaluador dels TFG/TFM

1.    Les guies docents de les assignatures de TFG/TFM arreplegaran la forma de defensa concreta en cadascuna d'aquestes, d'acord amb el que disposa la regulació vigent, i inclouran la memòria verificada i la normativa del centre corresponent.

2.    Aquestes formes de defensa podran ser:

a.    Davant d'un tribunal.

b.    Davant, com a mínim, d'un professor o professora que, preferentment, ha d'estar adscrit o adscrita al mateix àmbit de coneixement del tutor o tutora del TFG/TFM.

3.    El tribunal previst en l'apartat anterior estarà compost per tres membres titulars i tres suplents a designar entre el professorat de la titulació corresponent. Excepcionalment es podrà designar professorat d'altres títols o, fins i tot, personal col·laborador extern amb titulació universitària, encara que en tots dos casos, mai més d'un per tribunal.

4.    El nombre de tribunals que caldrà constituir per a cada grau/màster estarà determinat pel nombre d'estudiants matriculats. La comissió de TFG/TFM fixarà el nombre màxim d'estudiants per tribunal i els criteris per a la constitució, l'assignació de presidència i la secretaria en el cas de les defenses davant del tribunal, o l'assignació del professorat avaluador al qual es refereix l'apartat 2.b d'aquest article, segons siga procedent.

Article 7. Defensa i avaluació dels TFG/TFM

1.    La defensa del TFG/TFM es farà en un acte públic, que podrà ser presencial o en línia.

2.    Aquest acte públic de defensa es regularà en la normativa específica desenvolupada pel centre.

3.    Al començament de cada curs acadèmic, cada centre establirà els criteris d'avaluació, com també els procediments de lliurament i defensa del TFG/TFM, els quals hauran de constar en la guia docent de l'assignatura.

4.    El centre donarà publicitat, amb prou antelació, als actes de defensa de cada TFG/TFM, incloent-hi la informació següent: nom de l'estudiant, títol del treball, nom del tutor o tutora, titulació, data, hora i lloc de la defensa. Aquesta informació haurà d'estar, com a mínim, en la pàgina web de la titulació.

5.    La data límit per a defensa dels TFG/TFM serà la que establisca el calendari acadèmic per a cada curs acadèmic.

6.    La qualificació final, tant numèrica com qualitativa, es farà d'acord amb els criteris establits per la guia docent de l'assignatura i memòria del títol. En l'avaluació es considerarà l'informe elaborat amb antelació pel tutor o tutora.

7.    La revisió de les qualificacions finals dels TFG/TFM es farà, en primera instància, davant del tribunal o professorat qualificador. En cas de discrepància amb el resultat d'aquesta, es podrà presentar una reclamació raonada davant de la Comissió de TFG/TFM i, si persisteix el desacord, davant del centre responsable de la titulació, segons el que disposa el Reglament d'avaluació dels aprenentatges de la Universitat d'Alacant, en matèria de revisió de qualificacions.

8.    En cap cas, ni el tribunal ni el professor o professora que avalue el TFG/TFM, tindrà potestat per a concedir una matrícula d'honor, però podrà proposar mitjançant informe raonat aquesta qualificació. En concloure l'avaluació de tots els treballs de l'assignatura, la comissió de TFG/TFM es reunirà per a estudiar les propostes formulades i, d'acord amb la normativa vigent en matèria de qualificacions, assignarà les matrícules d'honor que considere.

Disposició transitòria

Aquest reglament no serà aplicable als TFG/TFM matriculats en el curs 2022-2023. Les normatives aprovades per les juntes de centre en matèria de TFG/TFM s'hauran d'adaptar a aquest reglament abans de la primera convocatòria del curs 2023-2024.

Disposició final única

Una vegada provada aquesta modificació pel Consell de Govern de la Universitat d'Alacant, i publicada en el Butlletí Oficial de la Universitat d'Alacant, entrarà en vigor el primer dia lectiu del curs acadèmic 2023-2024.

Anàlisi
-------

:   **Modifica a:**

    * [Detalle
      NORMATIVA SOBRE ELS TREBALLS DE FINALITZACIÓ DE GRAU/TREBALLS DE FI DE MÀSTER EN LA UNIVERSITAT D'ALACANT](/va/acuerdo/2154) 
      31/10/2012





[Carretera Sant Vicent del Raspeig s/n  
03369 Sant Vicent del Raspeig - Alacant  
 Tel. 79 325 0410 - Fax 49 495 1520](https://www.google.es/maps/@09.074380,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12802&trk=tyah&trkInfo=tarId%9H0194556383379%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)